
CONDITII SPECIALE

privind asigurarea de raspundere civila profesionala a arhitectilor si conductorilor arhitecti cu drept de semnatura
(cod  RC 101)
Anexa la contractul RC  955127933  OAR FILIALA   TRANSILVANIA  din 16.06.2016
Societatea de asigurare – reasigurare Groupama Asigurări S.A. accepta ca, in schimbul primelor de asigurare incasate de la Asiguratul nominalizat in polita si prin derogare de la Cap. 4, pct. 4.1, lit. f), lit.l) si lit.s) de la capitolul Excluderi din Conditiile generale privind asigurarea de raspundere civila legala, sa acopere pierderile banesti pe care Asiguratul este obligat sa le suporte in cazul in care, in legatura cu exercitarea profesiei de arhitect, proiectant, designer, inginer constructor, a cauzat un prejudiciu unui client al sau si, in temeiul angajarii raspunderii sale contractuale, profesionale, este obligat sa il repare.
1. In baza prezentelor conditii speciale, Asiguratorul acopera prejudiciile provocate de Asigurat clientilor sai, cu care a incheiat un contract scris de prestari servicii, semnat de ambele parti, ca urmare a unor fapte savarsite din culpa (omisiune, neglijenta, eroare) si pentru care devine raspunzator in baza acelui contract, a legii si/sau a Codului privind conduita etica si profesionala.
Obiectul asigurarii: il constituie acoperirea daunelor cauzate in timpul perioadei de asigurare sau in timpul perioadei de raspundere anterioara, beneficiarilor serviciilor profesionale (inclusiv angajatorului asiguratului, in situatia in care acesta este tinut raspunzator de catre tertul pagubit pentru respectiva dauna cauzata de Asigurat) de fapta comisa din culpa de catre Asigurat in cadrul exercitarii profesiunii sale, pentru care acesta raspunde civil, conform legii sau contractului de prestare de activitati specifice profesiunii sale, daune in legatura cu care Asiguratul a primit o plangere / cerere scrisa de despagubire pentru prima oara, in timpul perioadei de asigurare.
Riscul acoperit este acela de producere a unor prejudicii patrimoniale (fie acestea pagube materiale sau pierderi financiare, efective sau beneficii nerealizate, directe sau indirecte, actuale la data la care se solicita repararea lor sau viitoare, dar certe), cauzate de Asigurat clientului ca urmare a unor erori, neglijente, omisiuni aparute in activitatea specifica (elaborare, verificare si coordonare de proiecte de arhitectura si urbanism, asistenta si consultanta, elaborare de caiete de sarcini, elaborare de instructiuni tehnice privind executia si exploatarea, reparatia, amenajarea, reamenajarea, proiecte de urmarire privind comportarea in timp a cladirilor, asistarea fazelor de executie, verificarea calitatii executiei, solutii pentru tratarea defectelor etc.).
2. Asigurat, in intelesul prezentelor conditii, poate fi:
a) persoana fizica autorizata sa exercite cu drept de semnatura profesii de felul: arhitect si conductor arhitect cu drept de semnatura, nerestrictiv intr-una din formele: autorizat independent, angajat la o societate comerciala sau asociat intr-o societate cu obiect de activitate in domeniul arhitectura-urbanism;

b) persoana juridica care desfasoara activitate in domeniul proiectare  ;

3. Prin prezentele conditii de asigurare sunt acoperite pretentiile de despagubiri solicitate de clientii Asiguratului ca urmare a prejudiciilor cauzate de Asigurat in perioada de valabilitate a politei, precum si ca urmare a prejudiciilor provocate cu maximum 24 de luni inainte de intrarea in vigoare (anterioritate) a politei, cu conditia ca cererea de despagubire impotriva Asiguratuluii sa se faca in scris de catre pagubit in perioada de valabilitate a politei. Data daunei este data cand a fost formulata in scris prima cerere de despagubire impotriva Asiguratorului.

4. Groupama Asigurări S.A. acorda despagubiri pentru:

a) sumele pe care Asiguratul este obligat sa le plateasca pentru prejudicii datorate incalcarii obligatiilor ce se refera la atributiile specifice domeniului sau de activitate: executie, verificare si coordonare de proiecte de arhitectura si urbanism, asistenta si consultanta, elaborari de caiete de sarcini, instructiuni tehnice privind executia, exploatarea, intretinerea si reparatia, proiecte de urmarire privind comportarea in timp a cladirilor, asistarea fazelor de executie, verificarea calitatii executiei, solutii pentru tratarea defectelor; 
b) cheltuielile de judecata facute de reclamant pentru indeplinirea formalitatilor legale in vederea obligarii Asiguratului la plata despagubirilor, daca Asiguratul a fost obligat prin hotarare judecatoreasca la plata acestora;

c) cheltuielile de judecata facute de Asigurat in procesul civil, daca a fost obligat la desdaunare;
d) sumele cheltuite de Asigurat in vederea reconstituirii, refacerii sau inlocuirii documentelor predate de client Asiguratului, in vederea indeplinirii obligatiilor contractuale, cu conditia obtinerii consimtamantului scris al Groupama Asigurari S.A. cu privire la cuantumul acestora, daca acestea s-au pierdut, distrus sau deteriorat din vina Asiguratului.
5. In afara excluderilor prevazute la Cap.4 din Conditiile generale privind asigurarea de raspundere civila legala, sunt excluse si urmatoarele:
a) orice act de neglijenta, eroare sau omisiune in legatura cu orice servicii sau activitati prestate in afara obligatiilor profesionale desfasurate in calitate de arhitect si conductor arhitect cu drept de semnatura; 

b) orice lucrare executata de Asigurat care nu se incadreaza in tipul de afacere sau activitatea mentionata in polita;

c) orice cerere de despagubire cauzata de o dauna provocata de neindeplinirea frauduloasa, intentionata a sarcinilor, standardelor si/sau obligatiilor tehnice sau legale impuse de tipul lucrarii contractate; 

d) orice cerere de despagubire rezultata din calitatea asiguratului de antreprenor/constructor; 

e) orice pierderi financiare, daca nu sunt in legatura cu daune materiale sau vatamari corporale acoperite prin prezenta polita; costul despagubirilor se va limita la pierderile financiare ocazionate de corectarea deficientelor obiectivului acoperit, conform conditiilor de asigurare;
f) orice neglijenta, eroare sau omisiune in legatura cu informatii care au stat la baza emiterii acestei polite de asigurare;

g) orice daune ce rezulta din finantarea sau consultanta in probleme financiare acordate de Asigurat; 

th) pierderea financiara rezultata din depasirea costurilor sau limitelor de timp estimate;

i) orice act ilegal si/sau intentionat infaptuit de catre Asigurat si/sau angajatii lui;

j) orice raspundere asumata de Asigurat prin contract sau alte intelegeri care depaseste limitele raspunderii legale prevazuta in polita; aceasta excludere nu se aplica totusi la raspunderea civila care ar fi revenit oricum Asiguratului in absenta acestui contract sau intelegere;

k) orice vatamare corporala suferita de o persoana avand contract de munca sau de ucenicie cu Asiguratul;
l) costurile revizuirii sau reproiectarii desenelor, schitelor sau planurilor ca urmare a aparitiei unui eveniment asigurat;
m) pretentiile de despagubiri aparute ca urmare a pierderii dreptului de folosinta, a profitului, lipsei de performanta a produsului care a facut obiectul contractului; 
n) incalcarea/violarea regulilor privind patentele, drepturile de autor (copy right), marcile, emblemele si denumirile inregistrate sau alocarea licentelor;

o) calomnia sau defaimarea;
p) neglijente in activitatea financiar-contabila;

r) pagubele materiale suferite de bunurile materiale aflate in proprietatea Asiguratului;

s) amenzi si penalitati;
t) orice daună avizată după încheierea perioadei de asigurare, chiar dacă evenimentul a avut loc în perioada de valabilitate a poliţei. 

Perioada de valabilitate: 12 luni; de la 01.07.2016 la 31.12.2016.
La prezentele conditii speciale se aplica toate prevederile din “ Conditii generale privind asigurarea de raspundere civila legala”, in masura in care nu contravin prezentei.     
Asigurator,                                          Intermediar,                                         Contractant,

Groupama Asigurari                           MARSH                                OAR FILIALA   TRANSILVANIA   
Prezentele conditii fac parte integranta din polita de asigurare 

